Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 19575

d) Nem lehet a repülőgép zajszintjét jelentősen befolyásoló hőmérsékleti inverzió, vagy rendszertelenül váltakozó szél miközben a zajt a bizonyítványt kiadó hatóságok által kijelölt mérési pontokban rögzítik. 2.3 Repülőgép vizsgálati eljárások 2.3.1 A vizsgálati eljárásoknak és a mérési eljárásoknak a bizonyítványt kiadó állam légi alkalmassági és zajminősítési hatóságai részéről elfogadhatóaknak kell lenniük. 2.3.2 A repülőgép magasságát és a mikrofonhoz viszonyított helyzetét, a bizonyítványt kiadó hatóság részéről jóváhagyott, a normál repülési műszerezettségtől független módszerrel kell meghatározni, mint például a radar célkövetés, a teodolitos háromszögelés, fényképezéses mérési eljárás, vagy egyéb módszer.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes